Håkon Løken

Håkon Løken (født 9. november 1859 på Inderøy i Nord-Trøndelag, død 10. september 1923 i Kristiania) var en norsk journalist, jurist og forfatter.

Han ble født på Sundnes bruk på Inderøy som sønn av brukseier Herman Løchen og hustru Anna Margrethe Jenssen. Han tok studentereksamen ved Trondhjems katedralskole i 1877 og juridisk embedseksamen i Kristiania i 1884. Han var redaktør i Dagsposten i Trondhjem fra 1890 til 1902, før han tok med seg staben over i den nystartede Nidaros, der han var fram til 1910. Han var dessuten konstituert borgermester i Trondhjem, før han i 1910 ble statsadvokat i Bratsberg og Nedenes (nå Telemark og Aust-Agder), fra 1913 i Oslo. Han var konstituert fylkesmann i Oslo i periodene 1918–1920 og 1921–1923.

Han var i 1885 medstifter av Trondhjems Kvinnesaksforening, der han var styremedlem fra starten; hans søster Antonie Løchen var primus motor i foreningen.Marthe Lund Jensen: «Trondhjems Kvinnesaksforening» (s. 45–62). I «Fra veldedighet til kvinnesak». NTNU, 2015Gudrun Bergslid: Trondhjems Kvinnesaksforening 1885–1967, Trondheim, 1967

Løkens skjønnlitterære forfatterskap er trilogien Anne Kathrines ungdom, Landsens liv og Fra Fjordnes til Sjøvinn (1910–12). Bøkene veksler mellom erindringer og fiksjon, med handlingen lagt til hjembygda Inderøy.Astrid Wale. «Virkelighetslitteratur fra over 100 år siden – Håkon Løkens romaner fra 'Sjøvinn' og 'Fjordnes'». Årbok for Mosvik 2021 Hans memoarer Urolige tider. Billeder og minner fra ungdoms- og studentertiden 1875–1881 ble aldri fullført, ettersom han døde i 1923.  Ifølge forordet i boken hadde forfatteren likevel uttrykt et ønske om å få utgitt boken.  Personer i boken framstilles tildels med «tilsløret navn», fordi Løken ønsket å bruke en novellistisk form. 

 Bibliografi 


 Referanser 

 Eksterne lenker 



Kategori:Norske borgermestere og ordførere
Kategori:Norske redaktører
Kategori:Norske advokater
Kategori:Medlemmer av Norsk Kvinnesaksforening
Kategori:Alumni fra Trondheim katedralskole
Kategori:Personer fra Inderøy kommune